क्या इसका कोई परिवार था?
इसे पीने की लत थी
और पॉन नॉट्रे-डाम के नीचे एक छोटी सी झोपड़ी।
इसे दफ़नाने के पैसे मैं दूँगा।
और इसे इससे ज़्यादा की उम्मीद नहीं होगी।
आपने अपनी जगह एक हमशक़्ल को क्यों भेजा, डॉक्टर?
मुझे चेतावनी दी गई थी कि मुझ पर शायद ख़तरा है।
-किसने चेतावनी दी थी? -आपकी संस्था में से किसी ने।
आपको मुझे उसका नाम बताना होगा ताकि मैं उसे शाबाशी दे सकूँ।
मेरा मानना है कि वह गुमनाम रहना चाहता है।
मेरे जैसा ही कोई होगा।
वह चालक।
क्या कहा?
उसने ज़रूर कुछ देखा होगा।
वह ठीक तरह से एक बार रुका था या उसका दावा है, ला बैरिरयर डे पैस्सी पर।
और वह कस्टम अधिकारी?
आपको शक है?
ख़ैर, मैं कोई पुलिसवाला नहीं हूँ। मैं…
वह लापता है।
लेकिन हम इसकी तह तक जाकर रहेंगे। आपसे मेरा वादा है।
बहुत लोगों को अपनी ही लाश की शिनाख़्त करने का मौक़ा नहीं मिलता है।
बहुत कम लोग ही ऐसा चाहते होंगे।
यह एक दिलचस्प प्रकार का इंसान है, है न?
शायद मैं इसे किसी नाटक में डाल दूँगा।
ख़ैर, जब तक यह मुझे पहले किसी और चीज़ में न डाल दें।
श्रीमान, आप मुझे मेरे देशवासी के साथ एक मिनट के लिए अकेला छोड़ देंगे?
मैं देखता हूँ कि मेरी जान-पहचान का और कौन मरा है।
यह मेरा करनी है।
क्या तुमने इस आदमी का क़त्ल किया?
शायद मुझे ही कर देना चाहिए था।
धोखा देने का विचार मेरा था।
लेकिन मेरे कहने पर।
उसके लिए, मैं केवल आभारी ही हो सकता हूँ, जैसे तुम्हारी दिखाई परवाह के लिए लिए हूँ।
पता है मुझे किस पर विश्वास नहीं है?
लेनुआ पर।
ख़ैर, उसी ने तुम्हें चेतावनी दी थी।
अपने असली इरादों को छुपाने का इससे अच्छा तरीका और क्या हो सकता है?
तुम्हें दरबार में किसी पर शक है?
ख़ैर, शायद वह अंग्रेज़ों के लिए काम करता हो,
या शायद कोई मेरा क़रीबी हो। जो मेरी नाकामी देखने पर तुला हुआ हो।
श्रीमान…
ऐडम्स?
तुम्हें क्या लगता है?
ख़ैर, मैं नहीं सोच सकता है कि वह इतना गिर जाएगा कि ऐसी क्रूरता दिखाए।
इसी कारण उसकी साज़िश और अभेद्य हो जाती है।
अपने कान खुले रखना।
मैं केवल तुम पर ही विश्वास कर सकता हूँ।
युद्ध नज़दीक आ रहा है
घोषणापत्र
स्टेसी शिफ़ की पुस्तक
"अ ग्रेट इम्प्रोवाइज़ेशन" पर आधारित
फ़्रैंक्लिन
हैया! हैया!
हैया!
टेम्पल!
मारी-जोसफ़-पॉल-यिवे-ऑश-जिलबे डु मोटिए?
मैं वही हूँ।
कोई आपसे बात करना चाहता है।
तुम लोग ठीक तरह से किस प्रकार के बेवकूफ़ हो?
-कितने प्रकार के होते हैं? -मैं आपसे बात नहीं कर रहा हूँ, श्रीमान।
मैं आपके अस्तित्व को मानता तक नहीं हूँ।
और तुम।
मुझे थोड़ा बहुत लगा था कि तुम समझदार क़िस्म के हो।
इस बचकाना हरक़त में शामिल होने के लिए तुम कैसे राज़ी हो गए?
-ख़ैर, मैं… -मुझे परवाह नहीं है!
लेकिन आप।
मुझे उम्मीद थी कि युद्ध के मैदान के अनुभव ने
बेवकूफ़ी की ओर आपके प्राकृतिक झुकाव को कम कर दिया होगा।
साफ़ दिख रहा है कि मैं ग़लत था।
श्रीमाल ला काउंट, मैं आपको सलाह देता हूँ कि याद रखें
आप महाद्वीपीय सेना के एक जनरल से बात कर रहे हैं।
मैं उस खीज से बात कर रहा हूँ जो महीनों तक लगातार मेरे दरवाज़े को खा रही थी।
और अब उसके दिमाग़ में इंग्लैंड पर हमला करने का विचार है
उन चंद आधे नशे में पड़े कामचोरों के साथ जो उसे लु आवर के बंदरगाह पर इधर-उधर मिल जाते!
वर्सिंनजेटोरिक्स ने रोमन लोगों को इससे कम में हराया था।
आपने क्या कहा?
मैंने कहा कि यह काम कर सकता था। अगर आपने हमें रोका न होता।
मुझे याद है कि कुछ समय पहले एक लड़का मेरे पास आया था।
वह अपने बर्ताव में शालीन था
और, मैं मानता हूँ, कि उसकी मासूमियत प्यारी थी।
पता है अब मुझे क्या दिखता है?
एक मर्द।
नहीं।
मुझे एक और घमंडी मूर्ख दिखता है जो अपने कौशल का दिखावा कर रहा है
और आइने में अपना ही प्रतिबिंब देखकर ख़ुश हो रहा है।
अब आप ख़ुद को फ़्रेंचवासी बुला सकते हैं।
वर्सिंनजेटोरिक्स। वह एक नायक था।
बेशक, उन लोगों ने उसका गला घोंट दिया था।
तुम्हारे लिए यह सब बस एक खेल है, है न?
मेरे दोस्त,
हम इसे जारी रखने का कोई दूसरा रास्ता ढूँढ ले…
इसे क्या हो गया है?
कम से कम हम गिरफ़्तार नहीं हुए।
लेकिन यह तो बस पागलपन है।
गेट पर क़ातिल। मुर्दाघर में लाशें।
ख़ुद पर बिना हमला हुए कोई घर से नहीं निकल सकता।
बेशक, मुझे केवल आपका ख़्याल है।
मुझे अपने पोते को ढूँढने की ज़्यादा चिंता है।
वह ज़ैक के साथ है। सेवकों ने उन्हें सड़क पर देखा था।
आपने उन्हें रोका क्यों नहीं?
मैं पंछियों को उड़ने से क्यों नहीं रोकता?
ख़ैर, वे लोग कहाँ जा सकते हैं?
जहाँ भी उसके माता-पिता को सबसे ज़्यादा शर्मिंदगी हो।
मैं उम्मीद खो रहा हूँ, डॉक्टर।
मैंने उसे रियासत से अलग कर दिया है, लेकिन मैं उसे सुधार नहीं पा रहा।
मुझे डर है कि मैं भी यही कहूँगा।
मेरे दोस्त…
मैं इस समय यह सवाल उठाने में हिचक रहा हूँ, लेकिन…
आपके भुगतान।
हर किसी का किसी पर कर्ज़ होता है। दुनिया ऐसी ही है।
और इसीलिए, मुझे पूछना होगा कि मैं कब तक अपना भुगतान पाने की…
कांग्रेस ने वादा किया है कि वह जल्द ही इसे सुलझा देगी।
हाँ, लेकिन…
क्या उन्होंने सच में वादा किया है?
डॉ. फ़्रैंक्लिन!
मैं अपनी पत्नी से यह नहीं कहता रह सकता…
मैं जानता हूँ आप अंदर हैं!
वह हमेशा पैसा ढूँढ लेती है। ख़ैर…
अब अंदर आ भी जाइए!
आप ज़िंदा हैं।
आपको निराश करने के लिए माफ़ी चाहता हूँ।
बेवकूफ़ मत बनिए।
मैं कतई नहीं चाहता कि आप मरकर महान बन जाएँ, सुनना में भले ही कितना भी असंभाव्य लगे।
आपको क्या चाहिए, जनाब?
ये लोग मुझे अपने ही घर से निकाल रहे हैं।
उसने क्या कहा?
फूलों की क्यारियों के बारे में कुछ कह रहे थे।
-उनके पास बगीचे के अलावा कुछ बेहतर करने को नहीं है? -आपका क्या काम है, मिस्टर ऐडम्स?
-नहीं। -क्या कहा?
नहीं, मैं लंदन के साथ संधि पर समझौता नहीं करूँगा।
नहीं, आपसे पूछा नहीं जा रहा है। इसके लिए कांग्रेस ने मुझे सीधे आदेश दिया है।
यह कहते हुए कि आप "राजा लुई के मंत्रियों से
सलाह-मशविरा किए बिना कोई कदम नहीं उठाएँगे।"
मैं काउंट वेर्ज़ेन को तुरंत इत्तला दे दूँगा और काम ख़त्म करूँगा।
-मैं आपको सुझाव देता हूँ कि ऐसा कतई न करें। -हैरानी की बात है।
इसका क्या मतलब हुआ?
क्या आपको यह इतना अविश्वसनीय लगता है
कि मैं आपकी जादू की छड़ी चलाए बिना ही उनके साथ अनुकूल शर्तें तय कर लूँगा?
इसके विपरीत,
मुझे पूरा विश्वास है कि आप सीधे हमारे दुश्मन के जाल में फँस जाएँगे।
इतनी बेइज़्ज़ती ज़्यादा हो गई, आपके हिसाब से भी।
मैं फ़्रांस के लोगों द्वारा मुझ पर दिखाए गए
-विश्वास और सौहार्द को… -फिर से यही बकवास।
-पीठ में छुरा घोंपने वाले के लिए ताक पर नहीं रखूँगा! -आपका भावनात्मक भ्रम…
उन लोगों ने हर वादा पूरा किया है!
वे हर अवसर देते हैं!
वह और आपके भ्रम आपको बॉस्टन कॉमन में सूली पर चढ़वा देंगे!
आपके बच्चे।
उनका क्या?
आपको उनकी क़िस्मत की चिंता है?
मुझे उनके चरित्र की ताक़त पर संदेह है।
मैं प्रार्थना करता हूँ कि दयालु भगवान की आस्था में वे कोई कमी न छोड़ें।
वे हमेशा मेरे दिल की गहराइयों में रहते हैं।
अगर मैं होता तो इसे जला देता।
उससे कुछ अच्छा नहीं हो सकता।
मेरा बटुआ ले लो। मुझे कोई मुसीबत नहीं चाहिए। रहम करो।
यह इतनी ही जल्दी हो जाएगा।
तुम्हारी हिम्मत कैसे हुई?
मुझे लगा कि बग्गी में वह था। उसने हम दोनों को बेवकूफ़ बनाया।
हाँ। ख़ैर, तलवार हम दोनों में से केवल एक के ही हाथ में थी।
मैंने अपना काम कर दिया था। काम ख़राब होने के लिए मुझे दोष मत दो।
तुम्हारे पास क्या ख़बर है?
-वे कस्टम अधिकारी को ढूँढ रहे हैं। -हाँ, लेकिन उन्हें वह मिलेगा नहीं।
देखो, इसे करने का एक बेहतर तरीका है।
तुम यही कहते रहते हो, फिर भी वह अब तक ज़िंदा है।
-देखो, इसमें बस थोड़ा और समय चाहिए। -ख़ैर, मेरे पास समय नहीं है। न ही तुम्हारे पास है।
ऐडम्स चाहता है कि फ़्रैंक्लिन चला जाए।
उसके पास कांग्रेस का समर्थन है।
वह बुढ़ऊ इसे रोक नहीं पाएगा।
उन दोनों को एक दूसरे के गले काटने दो और इसका फ़ायदा इंग्लैंड को होगा
और कोई हादसे भी नहीं होंगे।
देखो, यह पकड़े जाने से बेहतर है, है न?
हो सकता है यहाँ मुझे पकड़ लिया जाए।
शायद तुम्हें भी।
अगर ऐसा हुआ, तो तुम्हें भी अपने साथ ले डूबूँगा।
फिर से आज़माइए। तीन गिलास और एक सुपारी।
सुपारी ढूँढिए और अपना पैसा दुगना कीजिए।
यहाँ।
हार गए।
मुझे थोड़े पैसे दो।
मेरे पास एक कौड़ी नहीं है।
तुम खाली जेब इंग्लैंड को हासिल करने वाले थे।
मेरे पिता ने मुझे घर से बाहर नहीं निकाला है।
नहीं, तुम वह हो जिसने बहुत बड़ी गड़बड़ की है और अब घर जाने से डर रहा है।
वह मेरा घर नहीं है। वह बस ऐसी जगह है जहाँ मेरे दादाजी…
मेरे माँ-बाप के पैसों पर ऐश कर रहे हैं।
धत्, मैंने ग़लती से सच बोल दिया।
मुझे उससे क्यों फ़र्क पड़ेगा?
अरे, बड़ी-बड़ी बातें कर रहे हो।
मुझसे छुपा रहे हो? बढ़िया दोस्त हो।
ख़ैर। अब हम दोनों राजा हैं।
बाद में मिलता हूँ।
मैं तुम्हें एक राज़ बताता हूँ। उस लड़की ने कहा कि तुम प्यारे हो।
-किसने? -तुम जानते हो किसने।
बस दफ़ा हो जाओ!
पर वह ऐसी लड़की नहीं कि बस जाकर उसके दरवाज़े पर दस्तक दे सकते हो।
तुम्हें पता नहीं होगा कि कौन दरवाज़ा खोलेगा।
कम से कम तुम नहीं होगे।
सुनो। तुमने वाक़ई ग़लती कर दी और उसके लिए किसी और को दोष नहीं दिया जा सकता।
मैं तुम्हारी हालत समझता हूँ।
तो, हम सेंट रोक जाकर तुम्हारे लिए एक पादरी ढूँढ सकते हैं…
या फिर तुम कुछ ऐसा कर सकते हो जो तुम्हारी स्थिति में कोई भी सज्जन करता।
वह क्या है?
चलो, मेरे मेंढक। हम गाँव जा रहे हैं।
"…आधिकारिक तौर पर, और औपचारिक रूप से, संयुक्त राज्य अमेरिका के इरादे की घोषणा करने के लिए…
आधिकारिक तौर पर, और औपचारिक रूप से…"
श्रीमान ऐडम्स।
…आधिकारिक तौर पर, और औपचारिक रूप से…
माफ़ कीजिए।
…संयुक्त राज्य अमेरिका के इरादे की…
घोषणा… घोषणा करने के लिए…
क्या मैं आपसे अंग्रेज़ी में बोलने का आवेदन कर सकता हूँ?
आप जो कह रहे हैं, मुझे उसका एक शब्द भी समझ नहीं आ रहा है।
मेरे निर्देशों के अनुसार,
मैं आपको, विदेश मंत्री चार्ल्स ग्रैविअर, काउंट डे वेर्ज़ेन को…
वही मेरा नाम है।
…सलाह दे रहा हूँ कि कि संयुक्त राज्य अमेरिका ने ब्रेनट्री के जॉन ऐडम्स को,
यानि मुझे ग्रेट ब्रिटेन के साथ बातचीत से शांति की तलाश करने के लिए अधिकृत किया है।
क्या?
संयुक्त राज्य अमेरिका ने अधिकृत किया है…
मैंने वह सब सुन लिया।
क्या आप अपने दुश्मन के सामने यह घोषणा करना चाहते हैं कि आप आत्मसमर्पण करने के लिए सहमत हैं?
बिना किसी पूर्व शर्त के शांति के प्रस्तावों पर विचार करना।
और आप चाहते हैं कि मैं इस शानदार तिकड़म को सहमति दे दूँ।
मुझे कहा गया है कि कांग्रे…
यह कार्यालय एक साल से डॉ. फ़्रैंक्लिन को ज़ोर देकर कहते हुए सुन रहा है
कि आपकी स्वतंत्रता की गारंटी के बिना किसी भी प्रकार की कोई संधि नहीं हो सकती है।
डॉ. फ़्रैंक्लिन इन निर्देशों के वाहक नहीं हैं।
क्या आपके पास उनसे ज़्यादा अधिकार है?
ये निर्देश कांग्रेस से आ…
आप उम्मीद करते हैं…
कि हम आपको शुभकामना देकर चले जाएँ
और हमारी कोशिशों के बदले में कुछ न माँगें?
आपकी कोशिशें, जनाब?
एक बच्चा भी आपके इरादों को भाँप सकता है।
ब्रिटेन को इतना परेशान करें कि वह थक जाए,
अमेरिकी शक्ति को नियंत्रण में रखें और राष्ट्रों के अपने छोटे से खेल में
फ़्रांस को विजेता बना दें।
"अमेरिकी शक्ति।"
"अमेरिकी शक्ति!" वह क्या है?
हमारे खज़ाने को खाली करने की शक्ति?
और फिर भी हारते रहने की शक्ति?
हर कदम पर शिकायत करने की शक्ति?
कुछ ग़लत आदेश वाले जहाज़ों का आपका भरपूर उपहार, एक सेना की दुखद माफ़ी…
आपके पास कितनी अद्भुत प्रतिभा है कि दूसरों में ग़लती ढूँढ लेते हैं
और ख़ुद में एक भी नहीं।
अपने जहाज़ी पोतों को तट पर तैनात कीजिए।
-दुश्मन को घेर लीजिए। -और अब, रणनीति में उस्ताद।
जब तक आप समंदर में उनकी पकड़ नहीं तोड़ेंगे, कुछ नहीं बदलेगा।
यहाँ बैठकर गाँव के एक नासमझ मसख़रे का भाषण सुनना…
मुझे वह समझ आ गया।
आप मेरी बात ध्यान से सुनिए, जनाब।
मैं कोई चापलूस नहीं हूँ, जो आपकी शेखी और अनुग्रह से बहकने के लिए उत्सुक हूँ,
किसी जानने वाले की तरह।
मैं यहाँ काम की बात करने आया हूँ, केवल काम की बात और मैं आपसे आपकी शर्तें मनवाने आया हूँ।
और अगर आप उन शर्तों का मान नहीं रखेंगे,
कुछ ऐसा नहीं ढूँढेंगे जो हम दोनों के लिए फ़ायदेमंद हो…
आप सुन रहे हैं?
श्रीमान ऐडम्स।
मैं एक आवेदन कर सकता हूँ?
क्या?
क्या आप इस कार्यालय से तुरंत जा सकते हैं
और किसी भी सूरत में वापस नहीं आ सकते हैं?
मैं आपसे फिर कभी बात नहीं करना चाहूँगा।
मेरा मानना है कि आप ख़ुद से बहुत ख़ुश होंगे।
मैंने आपको आगाह किया था।
आपको लगता है कि मुझे आपका फुसलाना और छल-कपट दिखाई नहीं देता?
मुझे ठीक उसी चीज़ के खिलाफ़ सलाह दी…
नमस्ते, मैडम।
जिसे करने की आपकी सबसे ज़्यादा इच्छा है।
अगर आप मुझे इतनी अच्छी तरह से समझते हैं, तो फिर आप वहाँ गए ही क्यों?
-यह साबित करने के लिए कि आप ग़लत हैं! -आपने मुझे सही साबित कर दिया।
ख़ैर, कम से कम मैं अपने मन की बात कर पाया।
एक आदत जिस वजह से आप निश्चित ही प्रतिकूल बन जाते हैं।
बेशक़। आपकी ज़िंदगी का महान लक्ष्य।
सभी को ख़ुश करना और अपनी माँगों की संतुष्टि के अलावा
हर चीज़ के लिए बेक़ार साबित होना।
हर जगह जाकर तबाही मचाने से बेहतर मैं इसे ही मानता हूँ।
ख़ैर, अब आपको मेरी चिंता करने की ज़रूरत नहीं है।
मैं अपने रहने का इंतज़ाम ख़ुद कर लूँगा।
मैं आपको आपकी प्रेमिकाओं और अपने नीच पोते के साथ छोड़ता हूँ,
वह जहाँ भी हो।
मैंने आपका छुट्टियों वाला नाटक देखा था, मैडम।
देखने में वह दिलचस्प था, लेकिन… लेकिन आत्मा के लिए अशोभनीय था।
कैसा अजीब आदमी है।
शायद वह सही है, कि मेरे इतना लंबा रुकने के बावजूद मैं कुछ ख़ास हासिल नहीं कर पाया।
कांग्रेस ऐसा ही सोचती है।
मैं आपको बताती हूँ कि मैं क्या सोचती हूँ। आप ज़्यादा लंबा नहीं रुके हैं।
"तो अगर आप मेरा यक़ीन करें, जानेमन,
जबकि आपकी जवानी अभी खिल रही है।
अपनी तरो-ताज़गी में,
अपनी जवानी को समेट लीजिए।
चूँकि उम्र के साथ ख़ूबसूरती मुरझा जाएगी। और यह फूल मुरझा चुका है।"
वह अद्भुत तरीके से हतोत्साहित करने वाली कविता थी।
मैडम?
यह किसी लड़की के साथ संभोग करने की कोशिश कर रहे हैं इससे पहले कि वह बदसूरत हो जाए।
रोंसार्ड रेत की तरह हाथ से फिसलती ज़िंदगी की बात करते हैं।
-वे गुलाब जो सुबह खिलते हैं… -ख़ुद को बेवकूफ़ मत बनाइए, कैबैनीस।
यह सब संभोग करने के बारे में है।
मैडम, आपको जिसकी उम्मीद नहीं होती, उसी में मज़ा आता है।
बादल, देवदूत, ज़ख़्मी यूनिकॉर्न,
हाथ में पकड़ी हुई छोटी गौरैयाँ।
एक औरत के साथ संभोग करने के लिए एक आदमी उससे कुछ भी कहेगा। आप नहीं मानते?
मुझे लगता है कि…
जबकि उसे बस इतना करना है कि सीधे-सीधे बात करनी है।
ऐसा नहीं है कि वह विचार उस औरत के मन में कभी नहीं आया होगा।
मैडम, क्या आप कविता के खिलाफ़ हैं?
मैंने किसी बिल्ली को कभी कविता कहते नहीं सुना। और उन्हें वंश को आगे बढ़ाने में कोई दिक़्क़त नहीं होती।
है न, अज़ा?
शायद अब मुझे सोने चले जाना चाहिए।
हाँ, सभ्य बनने की कोई ज़रूरत नहीं है।
क्या मैं ऐबे को जगा दूँ?
उन्हें छोड़ दीजिए। आपको पता नहीं होता कि कब पादरी की ज़रूरत पड़ जाए।
मुझे लगा वह जाएगा ही नहीं।
आप ही उन्हें यहाँ रहने देती हैं।
शायद वह किसी दिन सफल बन जाए, लेकिन शायद नहीं बनेगा।
तब तक, उसे परेशान करने में मज़ा आता है।
और मुझे भी?
आपको खाना खिलाने और आपकी तारीफ़ करने के अलावा मैंने किया ही क्या है?
आपने कभी-कभी मेरा गाल भी सहलाया है।
और उससे हम कहाँ तक पहुँचे?
इस मेज़ तक, जहाँ श्रीमान ऐबे बगल में खर्राटे ले रहे हैं
और आधी रात होने वाली है।
एक बूढ़े आदमी के लिए ज़्यादा देर हो गई है।
शायद मुझे ऐबे के साथ सो जाना चाहिए।
वह सबसे बड़ा कांड होगा।
आपके पास कोई और विचार है?
मुझे नहीं पता कि आपका क्या मतलब है।
आख़िरकार आपकी फ़्रेंच बहुत अजीब है।
तो…
मैं अपने कमरे में जा रही हूँ। मैं कल्पना नहीं कर सकती कि आप क्या करने वाले हैं।
शुभ रात्रि।
धत् तेरे की! नारकीय जीव।
या तो अंदर आ जाइए या दरवाज़ा बंद कर दीजिए।
और बिल्लियों को परेशान करना बंद कीजिए।
क्या आप बस वहाँ खड़े रहेंगे?
तो?
क्या आप हमेशा इतने धीरे-धीरे कपड़े खोलते हैं?
क्या आपको कहीं जाना है?
मेरा सब्र बस इतना सा है।
मुझे आपको बता देना चाहिए।
मुझे खुजली के कारण खरोंच आई हुई है,
मेरे पैरों में गठिया है
और मेरे मूत्राशय में पत्थर है।
आप वाक़ई एक औरत को रिझाना जानते हैं।
यहाँ आओ, मेरे अछूते गुलाब।
मैडम? मैडम ब्रियों?
माफ़ कीजिए?
मैंने बस यह कहा, मैडम, कि मैं निश्चित हूँ आपकी बेटी
अपनी माँ के सभ्य स्वभाव का ही प्रतिबिंब है।
शायद आप और मैं, जनाब, अकेले में कुछ ख़ास बंदोबस्त की बातें कर सकते हैं…
आप हम दोनों को अपनी शर्तें बता सकते हैं, कर्नल।
हम बैंक में काम करने वाले लोग हैं।
हमारा दरबार के साथ कोई छोटा-मोटा व्यापार नहीं है।
हमारे नाम पर शहर के अंदर और बाहर ज़मीनें हैं
जिनसे हम मुनाफ़ा कमाकर उन्हें सुधारना चाहते हैं।
आपका परिवार मशहूर नहीं है।
मैं कहूँगा कि हम उसकी भरपाई कर चुके हैं। स्वर्ण के साथ।
बरगंडी में 255 एकड़ ज़मीन। वह साथ लेकर आएगी।
ऑरलियन्स में एक मिल। ला मांश में छह खेतों का किराया।
और शाही खज़ाने में मेरा ओहदा।
इसका लेखा-जोखा होना सही रहेगा।
आप यहाँ एक नाम खरीदने आए हैं, जनाब।
मैं कहूँगी के तराज़ू के दोनों पलड़े बराबर हैं।
उसे लेकर आओ।
माँ। पापा।
बेटी।
यह कर्नल पारी डीलाँ हैं।
यह तुम्हारे वादन को सुनने के लिए आतुर हैं।
बहुत संभावना है कि वह साउथैम्प्टन से जहाज़ में आया और लु आवर में पहुँचा।
उसी समय के दौरान बंदरगाह पर एक जहाज़ीकुली मारा गया था।
तो तुमने उसे पकड़ा क्यों नहीं?
कोई सबूत नहीं। कोई गवाह नहीं।
मुझे याद नहीं कि इस वजह से पहले कभी तुम रुके हो।
क्या कूची रंगसाज़ को चुन सकती है?
क्या इसी बंदे ने फ़्रैंक्लिन को मारने की कोशिश की थी या नहीं?
संभव है।
मैंने यह भी देखा है कि एक ख़ास मिस्टर विलियम्स डॉ. फ़्रैंक्लिन से मिलने आता है…
जो ख़ुद को ब्रिटिश प्रधानमंत्री का प्रतिनिधि बताता है।
हालाँकि, लॉर्ड नॉर्थ के कार्यालय में हमारे किसी भी जासूस ने उसका नाम नहीं सुना है।
अब वह कहाँ है?
पैरिस में है, इसमें कोई शक नहीं है। वह बहुत जल्दी-जल्दी जगह बदलता है।
लेकिन उसे ढूँढना इतना मुश्किल नहीं होगा।
तो फिर तुम ढूँढते क्यों नहीं हो?
क्या आप चाहते हैं हम ढूँढें?
वह लोगों को चाकू मारता फिर रहा है।
-किसी अहम शख़्स को नहीं। -अभी तक।
हर मछली को पकड़ना ज़रूरी नहीं है।
तुम चाहते हो…
कि वह अपना काम करता रहे।
जबकि हम उस पर नज़र रखेंगे।
किसी समय पर यह काम आ सकता है।
मैं डॉ. फ़्रैंक्लिन की हत्या नहीं होने दे सकता।
हम उसे वह हद पार नहीं करने देंगे।
यह बातचीत कभी नहीं हुई।
मैं पूरी सुबह अकेले घुड़सवारी कर रहा था।
कॉफ़ी पिएँगे, मिस्टर लेनुआ?
नहीं, धन्यवाद। मैडम।
इससे मैं उत्तेजित हो जाता हूँ।
यह हमेशा तभी क्यों आता है जब मैं नाश्ता कर रहा होता हूँ?
क्योंकि आप उसे आने देते हैं।
आपको क्या लगता है?
सावधान रहिएगा कि आपको उसकी उससे ज़्यादा ज़रूरत नहीं पड़े जितनी उसे आपकी ज़रूरत है।
सवाल यह है, महामहिम, कि फ़्रांस गरिमा को बहुत ज़्यादा खोए बिना
सम्मान में क्या दे सकता है।
लंदन का प्रस्ताव है कि हर पक्ष युद्ध के अंत में उस क्षेत्र को अपने पास रखेगा
जिस पर वह कब्ज़ा करता है।
क्या डॉ. फ़्रैंक्लिन को इस प्रस्तावित युद्धविराम की जानकारी दे दी गई है?
इस मामले में, मैं सीधे लॉर्ड नॉर्थ से बात कर रहा हूँ।
मैं काउंट मोरपाय को फिर से याद दिलाना चाहूँगा कि हमारी संधि अमेरिका की आज़ादी की गारंटी देती है।
और अमेरिका आज़ाद होकर रहेगा।
कम से कम, वे हिस्से जिन्हें अभी तक हारा नहीं गया है।
प्रथम मंत्री मुझे लंदन से हुई इस बातचीत के बारे में
कब बताने वाले थे?
मैं विदेश मंत्री के प्रति कोई दायित्व नहीं रखता।
मेरा दायित्व महामहिम और फ़्रांस के प्रति है।
हम उस युद्ध के लिए कर्ज़ नहीं देते रह सकते जो हम हार रहे हैं।
फ़्रांस अपनी बात साबित कर चुका है, जनाब।
हमें दुश्मन से सुलह करनी होगी।
महामहिम जो भी निर्णय लेंगे, मैं उसका पालन करने के लिए तैयार हूँ।
लेकिन…
मुझे यह आदेश लिखित में चाहिए होगा।
क्या आपने कहा "लिखित में"?
अगर फ़्रांस युद्ध से बाहर निकल रहा है, तो वह आपके दस्तख़त के साथ होना चाहिए, जनाब।
यह मत करो।
मैं आपका कर्ज़दार हूँ।
किस चीज़ के लिए?
आपकी इच्छा के खिलाफ़ जाने के लिए।
मुझे उस योजना से कोई दिक़्क़त नहीं थी।
केवल उसके संचालन के उतावलेपन से…
और मेरे पोते को शामिल करने से थी।
-मेरे पास कोई बहाना नहीं है। -वह कहाँ है?
वह वेर्साय में हमे छोड़कर चला गया था। तब से मैंने उसे देखा नहीं है।
उस लड़के के लिए मेरी योजनाएँ हैं, मार्की। तुम समझ रहे हो?
सम्मानसहित, डॉक्टर, मैं उसे लड़का नहीं समझता हूँ
और समझने की ज़रूरत मुझे नहीं है।
क्या तुम कहोगे कि राजा तुम्हें पसंद करते हैं?
उन्होंने मेरा गला घोंटने के आदेश नहीं दिए।
मैं चाहता हूँ तुम उनसे बात करो।
बहुत देर हो जाए, उससे पहले, समंदर में अंग्रेज़ों को रोकने के लिए जहाज़ होने चाहिए,
ज़मीन पर लड़ने के लिए सैनिक होने चाहिए।
आप ला काउंट डे वेर्ज़ेन से क्यों नहीं कहते?
मेरे अच्छे दोस्त मिस्टर ऐडम्स ने वह काफ़ी मुश्किल कर दिया है।
हम एक नया मोर्चा खोलेंगे?
हाँ? हम अलग तरह से लड़ेंगे?
आपको युद्ध की अच्छी समझ है, जनाब।
मैं उनके पास जाऊँगा…
मैं उन्हें मनाऊँगा…
वह मुझे आदेश देंगे।
बेशक। टेम्पल लौट आएगा। आप देखेंगे।
मैं अपने भाई से भागा था और कभी नहीं लौटा।
मैं 17 साल का था।
क्या वह अच्छे के लिए नहीं हुआ?
देखिए इसकी अब तक क्या क़ीमत चुकानी पड़ी है, मोरपाय।
और अंत नज़र नहीं आ रहा है।
आप इसका कैसे बंदोबस्त करेंगे?
सब वेर्ज़ेन के सिर मढ़ देंगे।
आख़िरकार यह उसका फैलाया रायता है।
और हम इसमें नहीं फँसने वाले हैं।
हम इस बारे में बाद में बातचीत करेंगे, हम्म?
जल्दी करो! श्रीमान मोरपाय की बात है।
-क्या वह साँस ले रहे हैं? -मैं यक़ीन से नहीं कह सकता।
इन्हें दिल का दौरा पड़ा?
तुम्हें यक़ीन है? पूरा यक़ीन है?
पुनर्जीवन को हटा दें, तो हाँ।
यह पूरी तरह मर चुके हैं।
तो, ठीक है।
हमें इस अवसर को खोना नहीं चाहिए।
क्या मैं यह मान लूँ कि अब आप दरबार के प्रथम मंत्री बनेंगे?
अगर महामहिम को ठीक लगे तो।
क्या मैं बधाई देने वाला पहला शख़्स हो सकता हूँ।
हम दोनों ही परेशान करने वाले सहकर्मियों से आज़ाद हो गए हैं।
ख़ैर, मुझे डर है कि मिस्टर ऐडम्स की ग़ैर-मौजूदगी शायद
उतनी स्थायी नहीं होगी जितनी कि काउंट मोरपाय की।
तो फिर हमें तुरंत प्रभाव से काम करना होगा।
अगर आपने मुझे यहाँ युद्धविराम पर मेरी सहमति लेने के लिए बुलाया है,
तो श्रीमान प्रथम मंत्री, मुझे डर है कि मैं आपको निराश कर दूँगा।
आप गज़ब की जानकारी रखते हैं।
मैं बस तुक्का मार रहा हूँ। लेकिन अब आपने मुझे बता दिया।
युद्धविराम युद्ध को और खर्चे को ख़त्म कर देगा।
लेकिन उससे हमारी आज़ादी पक्की नहीं होगी और केवल वही मायने रखता है।
आपके लिए।
अगला अभियान आख़िरी होना चाहिए। उसके बाद, मैं आपकी मदद नहीं कर सकता।
और इस… इस मदद की क़ीमत होगी…
लगभग 60 लाख लिव्र और।
एक तोहफ़ा।
एक ऋण। आख़िरी ऋण।
केवल पैसा ही मक़सद हासिल नहीं कर सकता है।
मुझे आपसे माँगने होंगे…
जहाज़ी पोत, पाल नावें और कह लीजिए, 5,000 पैदल सैनिक?
आप ख़ुद इस बारे में अच्छे से जानते हैं।
मैं भी तुक्का ही लगा रहा हूँ।
उनके बिना हम जीत नहीं सकते हैं।
वह राजा पर निर्भर करेगा।
क्या मैं उम्मीद कर सकता हूँ कि आप उन्हें मना पाएँगे?
मैं हमेशा से आपके एहसान पर निर्भर रहा हूँ।
मिस्टर ऐडम्स, नारियल का खोल हैं, हाँ? और आप अंदर की मलाई हैं।
ज़ॉन! ज़ॉन-ज़ॉन!
श्रीमान ज़ैक।
मैं बस मल पात्रों को खाली कर रहा था।
बेशक तुम कर रहे थे, तुम मेहनती बुढ़ऊ कहीं के।
मुझे किसी ने नहीं बताया कि आप आ रहे हैं। घर तैयार नहीं है।
उसकी चिंता मत करो, ज़ॉन-ज़ॉन।
हम यहाँ गाँव की सरल ज़िंदगी के मज़े लेने आए हैं।
ताज़ी हवा में साँस लेने आए हैं। ईमानदार ईसाइयों से बातें करने आए हैं…
आए हैं… हम यहाँ क्या करने आए हैं?
संभोग करने और शिकार करने!
उसकी बात मत सुनो। उसमें तहज़ीब नहीं है।
तुम सब चुप रहो!
मैं तुम्हारा परिचय करवाता हूँ कॉमेडी-इतालियएना की मोहतरमा ओडेट केयो से।
-जनाब। -जनाब! जनाब! यह जनाब नहीं है, यह ज़ॉन-ज़ॉन है।
मैं आपको किसी से मिलवाना चाहता हूँ। टेम्पल कहाँ है?
टेम्पल!
-ऐ! -ऐ!
टेम्पल!
आ जाओ! आ जाओ, टेम्पल!
ज़ॉन-ज़ॉन, तुम जानते हो तुम किसे देख रहे हो?
एक नौजवान सज्जन?
एक अमेरिकन को। तुम जानते हो वह क्या होता है?
एक तरह का तुर्क?
एक आज़ाद आदमी। इसका कोई मालिक नहीं है!
इसकी ज़िंदगी, इसकी क़िस्मत, इसकी अपनी है!
कुछ अमेरिकी बोलो। चलो।
मुझे आज़ादी दो या मुझे मौत दो।
तुम इस बारे में क्या सोचते हो?
बहुत बढ़िया, मुझे यक़ीन है।
मुझे आज़ादी दो! या मुझे मौत दो!
आज़ादी या मौत!
क्या मैं जाकर उसे ढूँढूँ?
क्यों? क्या तुम भी उसके सेवक हो?
ज़ैक। ज़ैक!
तुम्हें क्या चाहिए?
शिकार शुरू होने वाला है।
मैंने पहले ही कुछ पकड़ लिया है। मुझे लगा वह हिरण था, लेकिन वह बिल्ली निकली।
म्याऊँ।
दोस्त राज़ छुपाकर रखते हैं, हाँ?
हैया!
व्हो! व्हो! व्हो!
व्हो!
मेरी कटार!
लीजिए, जनाब।
तुम मारो।
दिल के आर-पार!
तुम समझते नहीं हो। वह हिरण चाहता है कि तुम उसे मार दो।
उसे देखकर ऐसा लगा नहीं था।
वह किसी औरत से अलग नहीं है।
तुम्हें उसके पीछे भागना पड़ता है। वरना उसके कोई मायने नहीं रह जाते।
और फिर वह भाला!
ऐसा ही है न, जानेमन?
तुम्हारे लिए, वह छुरी जैसा ज़्यादा है।
देवियों और सज्जनों,
आप बेईमान व्यक्तियों और वेश्याओं का सबसे दयनीय समूह हो
जिनसे मेरा कभी पाला पड़ने का दुर्भाग्य रहा है।
मैं आप सबसे घृणा करता हूँ और आपके लिए केवल यौन रोग की उम्मीद करता हूँ।
हमे भी आपसे नफ़रत है!
क्योंकि मुझे तुम लोगों को एक पल भी देखना गवारा नहीं है,
इसीलिए मेरा मनोरंजन करने के लिए किसी को कुछ करना होगा, तुरंत!
एक गाना!
-एक गाना! -अफ़्रीकी राजकुमारी!
अफ़्रीकी से गवाओ!
यह अफ़्रीकी नहीं है, मूर्खों!
यह कॉमेडी-इतालियएना का हीरा है।
और अगर तुम्हें इसकी आवाज़ सुननी है, तो तुम्हें इससे भीख माँगनी होगी।
-है न? -बस करो।
यह बस मज़ाक है, अप्सरा।
चलो भीख माँगो।
अश्वेत देवी…
ओ, प्रेम और सौंदर्य की अश्वेत देवी…
स्याह रंग की महान योद्धा…
-हम पर फतह कर लो! -हम पर फतह कर लो!
देखा? वे तुम्हें पूजते हैं।
वैसे ही जैसे मैं पूजता हूँ।
जब मेरा आशिक मुझसे इश्क लड़ाता है
वह दर्द में होता है, वह आह भरता है, वह रोता है
और पूरा दिन बिताता है मुझे बताते हुए
अपनी परेशानियों के बारे में
ओह, अगर वह अपना समय अलग तरह से बिताए
तो मैं ज़्यादा ख़ुश हो जाऊँगी
मुझे किसी तरह से भुगतान पाना होगा…
लेकिन हम गाँव में हैं।
आपको औरतों के बारे में जो चीज़ सीखने की ज़रूरत है…
"अपने प्रतिबिंब से प्यार करो"…
तुम आधी रात को घोड़े पर सवार होकर पैरिस नहीं जा सकती।
यहाँ रहने से तो बेहतर है।
तुम मारी जाओगी।
एक और सज्जन जो मेरी मदद करना चाहता है।
मैं कोई सज्जन नहीं हूँ।
तो फिर तुम क्या हो?
तुम यहाँ आख़िर कर क्या रहे हो?
मुझे नहीं पता। मैं…
घर से भाग रहा हूँ, शायद।
"घर" क्या होता है?
जहाँ के आप होते हैं।
तो, तुम्हारा घर कहाँ है?
सच में, कहीं नहीं है।
तुम्हें लगता है वह तुम्हारा दोस्त है?
उसके दोस्त नहीं हैं।
उसके पास लोग हैं जिन्हें वह लुभाता है या जिनसे पैसे उधार लेता है
या जिन्हें ज़लील करने में उसे मज़ा आता है।
और जब वह आपका और फ़ायदा नहीं उठा पाता या आपसे बस ऊब जाता है…
तब उसे याद भी नहीं रहता कि आप कौन हैं।
तो फिर तुम उसके साथ क्यों हो?
तुम्हें क्या लगता है?
वह तुम्हें जवाहरात देता है? अपने पिता के पैसों से खरीदे हुए?
और तुम क्या दे सकते हो? हम्म?
एक ओहदा? संपत्ति? हीरों का एक कंगन?
तुम मुझे किस चीज़ से चका-चौंध करोगे?
कुछ नहीं। मेरे पास कुछ नहीं है।
मैंने ज़ैक के मुँह पर मुक्का मारा।
किसलिए?
क्योंकि किसी को भी तुमसे इस तरह बात नहीं करनी चाहिए।
ओडेट, मेरा हीरा, पार्टी में वापस आ जाओ!
ठीक है।
क्या? क्या?
मैंने कहा, "ठीक है।"
ओडेट। ओडेट!
-मोहतरमा ओडेट। मैं कसम खाता हूँ… -बात करना बंद करो।
सुनिए।
ज़ॉन-ज़ॉन।
जनाब?
-सब लोग कहाँ हैं? -वे सब चले गए।
-क्या? -वे चले गए। घंटों पहले।
राजकुमार कमीना और उनके दोस्त।
मैं वापस कैसे जाऊँ?
व्हो। व्हो!
पैरिस?
-वाह। वाह। वाह। -देखो कौन आया है।
हमें लगा कि तुम अब हमसे प्यार ही नहीं करते।
वह सब भूल जाओ।
तुमसे पुराने आलुओं की बू क्यों आ रही है?
जिलबे कहाँ है? क्या चल रहा है?
तुम्हें नहीं पता?
अमेरिका ज़िंदाबाद!
दो हफ़्ते बाद हम वर्जिनिया के लिए जहाज़ से निकलेंगे।
इस बार सच में। हमारे साथ 7,000 सैनिक और राजा की स्वीकृति होगी।
भले ही वे रोशाम्बो को आदेश दें।
-वह ज़्यादा अच्छा योद्धा है। -हम महान है न।
हमारे पास व्यस्त रहने के लिए बहुत कुछ होगा।
याद है जब यह मज़ाकिया हुआ करता था?
और तुम, मेरे दोस्त।
मेरा क्या?
क्या तुम अपने दादाजी से सुलह कर लोगे और हमारे साथ शामिल हो जाओगे?
हम चार। साथ-साथ।
हमें बहुत मज़ा आएगा।
-तुमने क्या कहा? -मैं तुम्हें आदेश दिलवा दूँगा।
अपने दादाजी से सुलह कर लूँ?
हमें क्या करना चाहिए? पुराने समय की ख़ातिर?
तुम्हें कैसे पता कि मेरे दादाजी मेरे बारे में क्या सोचते हैं?
-मैंने… मैंने उनसे बात की थी। -और तुमने… और तुमने मेरे बारे में बात की?
तुम्हें लगता है तुम जानते हो कि मुझे क्या करना चाहिए?
-मेरे दोस्त, मैं बस यही चाहता था… -तुम्हें यह हक़ किसने दिया?
क्योंकि वॉशिंगटन ने तुम्हें अपना पालतू बना लिया?
लेकिन वे तुम्हें एक सेना नहीं देंगे, है न?
तुम्हें क्या लगता है कि ऐसा क्यों है?
-संभलकर बोलो… -वरना क्या?
तुम बातें बहुत करते हो, लेकिन कभी कुछ करते नहीं हो।
-मैं अब कुछ करूँगा। -चलो!
ऐ! ऐ! ऐ!
तुम्हें हो क्या रहा है?
मुझे? वह मैं नहीं हूँ जो भागकर ऐसे युद्ध में जा रहा है जिससे उसका कोई लेना-देना नहीं है!
मैं यहीं रुक रहा हूँ। मुझे यहाँ कोई मिल गया है!
और तुम सब मूर्ख हो।
तुम क्या कर रहे हो?
आपके कागज़ात ठीक से रख रहा हूँ।
कोई ज़रूरत नहीं है।
मैं शुरू कर चुका हूँ।
मैंने शायद ज़्यादा ही रेड वाइन पी ली।
वह आपके लिए अच्छी नहीं है।
उससे गठिया का दर्द कम होता है।
बीमारी को और बढ़ाती है।
कोई चीज़ तो मुझे मारकर रहेगी। वह क्यों नहीं?
तुम्हारा आज रात यहीं आराम करने का इरादा है?
इन्हें फिर से लिखा जाना है।
दरअसल, कल सुबह तक इंतज़ार कर लो।
मैं अभी कर लूँगा।
दो… दो प्रतियाँ?
बिल्कुल।
एक अंग्रेज़ी में।
और एक फ़्रेंच में।
उप-शीर्षक अनुवादक : प्रसून